ปัญหาของเจ้าหน้าที่รัฐ
เสียเวลาเถียงกันอยู่นานหลายวัน พล.อ.ประยุทธ์ จันทร์โอชา เป็น เจ้าหน้าที่รัฐ หรือไม่ ฝ่ายผู้ร้องเรียนยืนยันว่าหัวหน้า คสช. เป็นเจ้าหน้าที่รัฐตามรัฐธรรมนูญ ไม่มีสิทธิถูกเสนอชื่อเป็นนายกรัฐมนตรี หลายฝ่ายไม่เห็นด้วย แต่ขณะนี้น่าจะได้ข้อยุติแล้ว จากคำชี้แจงของรองนายกรัฐมนตรีฝ่ายกฎหมาย ระบุว่านายกรัฐมนตรีเป็นเจ้าหน้าที่รัฐ เป็นข้าราชการการเมือง,เมื่อเป็นเจ้าหน้าที่ของรัฐ จึงต้องระมัดระวังอย่างยิ่งในการหาเสียงรวมทั้งการขึ้นเวทีปราศรัยหาเสียงของพรรคพลังประชารัฐ (พปชร.) ต้องวางตัวเป็นกลาง ไม่ใส่ร้ายพรรคอื่น ต้องระวังทั้งการใช้เวลา การใช้ทรัพย์สินรัฐและการใช้คน เพราะกฎหมายเลือกตั้ง ส.ส.ห้ามเจ้าหน้าที่รัฐ ไม่ให้ใช้ตำแหน่งหน้าที่กระทำการ เพื่อเป็นคุณหรือเป็นโทษ แก่ผู้สมัครหรือพรรค,นายกรัฐมนตรีจึงเสมือนเล่นเกมไต่บนเส้นลวด พลาดพลั้งเมื่อไหร่ ร่วงลงสู่พื้นได้ทันที เพราะการปราศรัยของพรรค พปชร. ทั้งพรรคและ พล.อ.ประยุทธ์ ต่างมีเจตนา มุ่งหมายให้เป็นคุณประโยชน์ต่อพรรค มุ่งดึงคะแนนนิยมพรรค ดังคำกล่าวของเลขาธิการ พปชร. ว่า การปราศรัยของนายกรัฐมนตรีจะเป็นคุณประโยชน์ต่อพรรคแน่นอน เพราะท่านเป็นที่รักของประชาชน,การพูดบนเวทีปราศรัยหาเสียงของพรรค ท่ามกลางกองเชียร์ของประชาชนนับหมื่นๆ จะพูดอย่างไรไม่ให้ถูกตีความว่า กระทำการ ให้เป็นคุณ แก่พรรคหรือผู้สมัครของพรรค แค่ขึ้นไปปรากฏตัวบนเวทีพรรคก็อาจถือว่า เป็นคุณ ต่อพรรคแล้ว นอกจากกฎหมายเลือกตั้งแล้ว พล.อ.ประยุทธ์จะต้องระมัดระวังไม่ให้ถูกกล่าวหาทำผิดกฎหมายพรรคการเมือง มีทั้งโทษอาญาและยุบพรรค,เนื่องจาก พล.อ.ประยุทธ์ไม่ได้เป็นสมาชิกพรรค พปชร. จึงต้องไม่กระทำการใดๆที่ถูกตีความว่าเป็นการควบคุม ครอบงำ หรือชี้นำกิจกรรมของพรรค จนทำให้พรรคหรือสมาชิกขาดความเป็นอิสระ หากพรรคยินยอมให้ครอบงำ อาจต้องโทษถึงยุบพรรค ส่วนผู้ที่เข้าไปครอบงำ มีโทษจำคุกตั้งแต่ 5-10 ปี และเพิกถอนสิทธิสมัครรับเลือกตั้ง อาจตลอดชีวิต,เหตุที่ต้องมีปัญหาต่างๆเหล่านี้ เนื่องจาก พล.อ.ประยุทธ์มีสถานะที่ต่างจากผู้สมัครนายกรัฐมนตรีของพรรคอื่นๆ เพราะเป็นเจ้าหน้าที่ของรัฐ เป็นข้าราชการการเมือง จึงต้องอยู่ภายใต้กฎกติกา ส่วนว่าที่นายกรัฐมนตรีของพรรคอื่นๆ ส่วนใหญ่เป็นหัวหน้าพรรค และเป็นผู้สมัคร ส.ส.แบบบัญชีรายชื่อของพรรค จึงสามารถหาเสียงได้โดยอิสระเสรี แต่ไม่มีสิทธิใช้อำนาจรัฐ,จากกฎกติกาที่ค่อนข้างล่อแหลม เสี่ยงต่อการถูกกล่าวหาทำผิดได้ง่าย ซ้ำยังมีกลุ่มต่างๆติดตามอย่างใกล้ชิด ทุกก้าวย่างและคำพูด อดีตกรรมการ กกต.ท่านหนึ่งจึงแนะนำว่าไม่ควรเสี่ยง อยู่เฉยๆดีกว่า เพียงแต่ลงพื้นที่พบปะประชาชนในฐานะนายกรัฐมนตรีก็น่าจะพอ แต่ถ้ามีความมุ่งมั่นอันแรงกล้า ต้องขึ้นเวทีปราศรัยพรรคให้ได้ น่าจะลาออกจากนายกฯชั่วคราว.
เสียเวลาเถียงกันอยู่นานหลายวัน พล.อ.ประยุทธ์ จันทร์โอชา เป็น เจ้าหน้าที่รัฐ หรือไม่ ฝ่ายผู้ร้องเรียนยืนยันว่าหัวหน้า คสช. เป็นเจ้าหน้าที่รัฐตามรัฐธรรมนูญ ไม่มีสิทธิถูกเสนอชื่อเป็นนายกฯ
เลือกตั้ง62,เลือกตั้ง,นายกรัฐมนตรี,พลังประชารัฐ,หาเสียง,ประยุทธ์ จันทร์โอชา,บทบรรณาธิการ